It-Twaqqif tal-Kunsill ta' Hekk kif lejn tmiem is-sena l-oħra fl-iskola sekondarja tas-subien tal-Fortini wasal il- ktejjeb maħruġ mid-Diviżjoni ta' l-Edukazzjoni — Democracv In Schools - Setting up of Students' Councils k Class Committees - żewġ għalliema avviċinaw lill-Kap ta' l-Iskola, is- Sur Horace Caruana, b'numru ta' proposti biex jitwaqqaf il-Kunsill ta' l-iStudenti. Il-Kap, min-naħa tiegħu aċċetta mill-ewwel u ħatar Kumitat 'ad hoc' biex jibda jipprepara għat- twettiq ta' din l-idea. Dan il-Kumitat kien iffurmat minn dawk l-għalliema li wrew l-iżjed interess f'dan il-proġett - sitta b'kollox. Uħud minnhom diġa' kellhom esperjenza fi proġett simili għax f'Novembru li għadda, bħala parti miċ-Ċelebrazzjonijiet tal-Millenju, kienu organizzaw elezzjoni fost l-istudenti sabiex jinħatar ir-Rappreżentant tagħhom għas- sessjoni tal-Parlament ta' l-iStudenti li saret fis- 6 t'April 2000. Għal dan il-għan, f'dan il-Kumitat 'ad hoe' li kien presedut minn wieħed mill-istess għalliema, ġew mistiedna jipparteċipaw tliet studenti biex huma wkoll jgħidu tagħhom. L-ewwel xogħol tal-Kumitat Minn meta twaqqaf dan il-Kumitat 'ad hoc' f'Jannar li għadda, sakemm lesta x-xogħol kollu tiegħu, għaddew erba' xhur li matulhom kienu jsiru medja ta' żewġ laqgħat fil-ġimgħa. L-ewwel biċċa xogħol ta' dan il-Kumitat kien li jiġbor kemm jista' jkun ideat dwar dan il- proġett u għalhekk talab l-opinjoni ta' l- Amministrazzjoni, ta' l-għalliema kollha ta' l- iskola u anke tal-ġenituri. Ħaseb ukoll biex jitlob l-opinjoni ta' l-istudenti u għalhekk ġew organizzati żewġ laqgħat għalihom: waħda għall- istudenti tal-Forms lu 2 u l-oħra għall- istudenti tal-Forms 3, 4 u 5 rispettivament. Dawn il-laqgħat kienu importanti ħafna għax b'hekk ħareġ ċar x'jistennew l-istudenti nfushom meta jkollhom sehem fit-tmexxija ta' l-iskola tagħhom. Wara li analizza dawn l-ideat kollha, il- Kumitat wasal għall-konklużjoni li l-Kunsill ta' l-iStudenti għandu jkun magħmul minn Eżekuttiv u minn Rappreżentant ta' kull klassi. Għalhekk ħa ħsieb jorganizza żewġ elezzjonijiet. L-ewwel waħda saret għall-iskola kollha biex jintgħażlu l-ħames membri ta' l- Eżekuttiv u tmexxiet fuq l-istess linji ta' l- Elezzjoni Ġenerali: inħatret Kummissjoni Elettorali biex tieħu ħsieb l-organizzazzjoni tal- proċess elettorali kollu, twaqqaf uffiċċju elettorali magħmul mill-għalliema sabiex jgħinu lill-istudenti-kandidati fil-kampanja elettorali tagħhom, stampar tal-voti, laqgħat għall-istudenti dwar kif jivvutaw, thejjija tal- post tal-votazzjoni u tal-post ta' l-għadd tal- voti. Matul il-kampanja Elettorali, wieħed seta' jara lill-istudenti-kandidati u 'l sħabhom iwaħħlu posters ma' l-iskola kollha. Dak in- nhar ta' l-elezzjoni, l-atmosfera fl-iskola, speċjalment fis-sala ta' l-iskola, li ntużat kemm bħala post tal-votazzjoni kif ukoll għall-għadd tal-voti, kienet waħda interessanti għall-aħħar, u fi kliem is-Sur Alfred Mallia (EO X'SO) li ġie mistieden biex josserva l-proċess elettorali, ċżżi'ijub 'ftit skejjel f'Malta waqqfu l-Kunsill ta' l- IStudenti b'dan il-mod. Ta' min jgħid li l- istudenti kienu involuti anke bħala Assisstenti Kummissjonarji u Aġenti ta' l-għadd tal-voti. L-elezzjoni l-oħra kienet fuq skala iżgħar għax saret għal kull klassi rispettivament biex jinħatar ir-Rappreżentant tagħha. B'kollox dan il-Kunsill hu magħmul minn sittax-il student. L-aħħar biċċa xogħol tal-Kumitat 'ad hoc' kienet li jhejji Statut għall-Kunsill. Wieħed mill-għalliema hejja abbozz u fuqu saret diskussjoni twila li ħadet diversi laqgħat. Anke hawnhekk intalbet l-opinjoni ta' l-Istaff u ta' l- istudenti biex kemm jista' jkun ikun hemm kunsens wiesa' dwar dan id-dokument. B'hekk issa l-Kunsill għandu l-istruttura fuq xiex jaħdem għall-ġid ta' l-istudenti kollha. Sar provediment fl-istatut biex dan il-Kunsill ikollu żewġ għalliema li jgħinuh fix-xogħol tiegħu. Għalhekk, wara l-elezzjonijiet, l-istudenzi talbu lill-għalliema biex min hu interessat joffri ismu. Imbagħad, minn din il-lista huma għażlu tliet għalliema u għaddew dawn l-ismijiet lill-Kap ta' l-Iskola li, min-naħa tiegħu, għażel iż-żewġ għalliema li għal din is-sena se jkunu l-Link Teachers ta' dan il-Kunsill. Kif wieħed jista' jinnota, f'dan l-eżerċizzju preparatorju kollu, l-istudenti diġa' daqu ħafna minn dik il- spractice of democracv' li kiteb dwarha d- Direttur Ġenerali. Din kienet inizzjattiva oħra ta' suċċess li ttieħdet fl-iskola sekondarja tal-Fortini. Minn hawnhekk nixtieq nifraħ lil dan il-Kunsill ta' l-iStudenti u nawguralu ħidma fejjieda. Nawgura wkoll lil skejjel oħra biex huma wkoll iniedu l-Kunsilli ta' l-Istudenti sabiex jgħinuhom jitħarrġu fit-tħaddim tad- demokrazija u jafdaw fil-ħila ta' l-istudenti biex jagħtu sehemhom b'mod demokratiku fit- tmexxija ta' l-iskola.